izarkom

Faxismoaren gorakada eta borroka digitala
2026-05-27 19:00 - 19:30 (Europe/Madrid) | Izarkom Bilbo, Goienkale 14, Bilbo, Bizkaia, 48005
Ver en castellano

Ultraeskuina mugarik gabe zabaltzen ari den honetan, eraso sexista, arrazista, xenofobo,… ugari aurki ditzakegu sare sozial digitaletan. Euskal Herria ere ez da logika honen kanpo geratzen. Baina bada lubakiaren beste aldean dagoen borroka bat, anitza, zabala, koloretsua, irudimez betea. Ezkerretik eta feminismotik egiten ari den lana hurbilagotik ezagutuko dugu bi emakume gazte aktibista hauen eskutik:

Hizlaria(k): Maider Galardi F. Agirre:Ikerlari eta kazetari feminista. Soziologia ikasi zuen EHUn eta Ikasketa Feministen Doktore Programan doktoretza egin ostean, unibertsitatean ari da egun lanean. Horren aurretik, Berria egunkarian jardun zen. Bi eremuetan batik bat euskal gatazka eta indarkeria matxista izan ditu langai. Hainbat hedabidetan ere kolaboratzen du gaurkotasun gaien analista moduan.
Hizlaria(k): Maialen Arteaga Gonzalez:Kazetaritza gradua eta Subiranotasuna Europako Herrietan masterra ikasita EHUn. Berrian kazetari lanetan aritua, eta hedabideetan tertulietako kolaboratzaile bezala. Gazte antolakundean eta feminismoan hasi zuen ibilbide militantea. Egun, Sortun Komunikazioaren ardurarekin.

Eman Izena

Eskolaren logistika berezia errazteko helburuarekin izena ematea eskertuko genizuke. Modu berean, saioaren aurreko egunetan email bidez gogorarazpena bidaliko genizuke. Doakoa eta hautazkoa da.
Saioek edukiera mugatua dutenez, aforoa gaindituko balitz izena eman dutenei emango zaie lehentasuna.

Eskolako orrira itzuli

Sare sozial digitalak eta euskal fedibertsoa
2026-04-29 19:00 - 19:30
Ver en castellano

Fedibertsoa, instantzia edo webgune multzo bat da, modu federatuan eta irekian edukiak partekatzeko. Fedibertsoa terminoa “federazio” eta “unibertso” hitzen baturatik dator. Bakoitzak modu independentean funtzionatzen du, baina beste webgune batzuetan daudenekin interakzioa ahalbidetzen du eta edukiak partekatu daitezke. Elkar jarraitu, mezuak bidali, iruzkindu…
Gaur egun hegemoniko diren sare sozial zentralizatu, komertzial eta pribatiboen aurrean alternatiba etiko eta praktiko bat bilakatu dira sare sozial libre eta deszentralizatuak Euskal Herrian ere. Izarkom eskolaren 8. saio honetan, Ziharak euskara eta euskal fedibertsoaren arteko harremanaz hitz egingo digu. Bazatoz?

Hizlaria(k): Zihara Enbeita Gardoki:Gernika-Lumo, 1976. Kazetaritzan lizentziatua. Hainbat urtez kazetari moduan lan egin ondoren, azken urteotan komunikazio arloan dabil; tarteka zenbait kolaborazio ere egin arren. UOCen Social Media Content izeneko graduondokoa eta ikus-entzunezko diseinuan eta informazioaren bisualizazioan espezializazioa egin ditu. Gaur egun UEUko komunikazio taldeko kidea da.

Eman Izena

Eskolaren logistika berezia errazteko helburuarekin izena ematea eskertuko genizuke. Modu berean, saioaren aurreko egunetan email bidez gogorarazpena bidaliko genizuke. Doakoa eta hautazkoa da.
Saioek edukiera mugatua dutenez, aforoa gaindituko balitz izena eman dutenei emango zaie lehentasuna.

Eskolako orrira itzuli

Software askea herri libre batean
2026-03-11 19:00 - 19:30
Ver en castellano

Agian noizbait software pribatua eta software librea terminoak entzun ditugu. Baina, zer da software librea? Nork erabiltzen du? Zergatik interesatu beharko litzaiguke? Software librea, FSF (Free Sofware Fundation) en arabera, ondorengo lau eskubideak bete behar ditu: 1. Helburua edozein dela ere, programa exekutatu ahal izatea; 2. Programa aztertu eta aldatu ahal izatea; 3. Programaren kopiak zabaldu ahal izatea; 4. Programa hobetu, eta hobekuntzak horiek publiko egin ahal izatea, komunitatearen onurarako.
Lau eskubide hauek betetzen dituen programa oro librea da. Eta teknologiak gure bizitzako esparru gehienetan eragiten duen aro honetan: administrazioan, irakaskuntzan, industrian, zerbitzuetan…Teknologia horrek nolakoa izan behar luken hausnartzeko garaia da. Izarkom eskolaren zazpigarren saio honetan, Iker Garaialdek Software Librea ulertzeko eta erabiltzeko gakoak emango dizkigu.

Hizlaria(k): Iker Garaialde Etxaburu:Elektronika eta sistema automatizatuen teknikari espezialista; 5 urtez instalakuntza kooperatiba batetako arduradun teknikoa izan eta gero, Izarkomen sortze prozesuko koordinatzailea eta egun Izarkomeko zuzendaria da.

Eman Izena

Eskolaren logistika berezia errazteko helburuarekin izena ematea eskertuko genizuke. Modu berean, saioaren aurreko egunetan email bidez gogorarazpena bidaliko genizuke. Doakoa eta hautazkoa da.
Saioek edukiera mugatua dutenez, aforoa gaindituko balitz izena eman dutenei emango zaie lehentasuna.

Eskolako orrira itzuli

Nola babestu gure bizitza digitala?
2026-02-25 19:00 - 19:30
Ver en castellano

Mundu hibrido “figital” honetan, gure nortasuna bi bide eta abiadura ezberdinetan eraikitzen goaz. Sarritan, bizitza fisikoan egiten ez ditugun gauzak bizitza digitalean egitera ausartzen gara, inor begira egongo ez balitz bezala. Baina konturatu orduko, sare sozialek eragin bidarkatzaile izugarria izaten dute eta geldiezina askotan, utzitako aztarna ezabatzeko zailtasun nabarmenekin.
Datuen ekonomia honek ondorio latzak dakartza norbanako eta gizarteentzat. Izan ere, gure nabigatze jarduerek multinazionalen etekinak pilatzen jarraitzen dituzten bitartean, gure pribatutasuna eta segurtasuna arriskuan jarri dezakete. Lege urratzeak eta arazo psikosozialak ugaritzen doazen einean gure bizitza babesteko neurriak hartzea ezinbestekoa da. Horretan lagunduko gaitu Unai Aberasturik hurrengo saioan.

Hizlaria(k): Unai Aberasturi Gorriño:Legelaria, administratiboa eta unibertsitateko irakaslea da. Gaur egun, Datuak Babesteko Euskal Agintaritzako (DBEA) presidentea.
Zuzenbidean lizentziatua eta doktorea. UOC zein EHUko irakasle eta ikerlaria. Osasuna, giza eskubideak, ingurumena, espazio publikoa, administrazio elektronikoa edo pribatutasunaren esparruak aztertu ditu besteak beste.

Eman Izena

Eskolaren logistika berezia errazteko helburuarekin izena ematea eskertuko genizuke. Modu berean, saioaren aurreko egunetan email bidez gogorarazpena bidaliko genizuke. Doakoa eta hautazkoa da.
Saioek edukiera mugatua dutenez, aforoa gaindituko balitz izena eman dutenei emango zaie lehentasuna.

Eskolako orrira itzuli

Telekomunikazio buruja… zer?
2026-01-28 19:00 - 19:30
Askotan telekomunikazioa edo teknologiari buruz hitz egiterakoan sekulako distantzia sortzen da, martzianoak bezala hitz egiten dugula dirudi. Elikadura edo osasungintzan ez bezala, zaila zaigu jakitea zer dagoen hitz potolo horien atzean, eta noski, zein eragin duen horrek gure bizitzetan. Burujabetza zer den aldiz, pixkat errezagoa dirudi, baina praktikan zertan gauzatzen den, ez ordea. Beñatekin EHKOMen lana ezagutu eta kalera ekartzen saiatuko gara:

Hizlaria(k): Beñat Azkargorta Mintegi:Telekomunikazio ingeniaritzan gradua eta master bikoitza burutu ondotik (Bilbo,EHU eta Chicago,IIT) ingeniari eta aktibista gisa lanean dihardu, telekomunikazioen arloari gizarte-ikuspuntua txertatzeko ahaleginean.
Azken urteetan Izarkom, Hiritik At eta Udalbiltzarekin batera EH KOM kooperatiba sortu eta horretan lanean aritu da. EH KOM-en helburu nagusia giza-talde ezberdinek pairatzen duten arrakala digitalari aurre egin eta herri gisa burujabetza lortzeko bidean beharrezko ditugun telekomunikazio-azpiegiturak eraikitzea da. Erraldoi multinazionalen esku dauden azpiegitura digitalen ordez, sare eta azpiegitura libre eta publiko-komunitarioak proposatzen dituzte, tokiko erakundeen, herritarren eta eragile komunitario lokalen kontrolpean daudenak.

Eman Izena

Eskolaren logistika berezia errazteko helburuarekin izena ematea eskertuko genizuke. Modu berean, saioaren aurreko egunetan email bidez gogorarazpena bidaliko genizuke. Doakoa eta hautazkoa da.
Saioek edukiera mugatua dutenez, aforoa gaindituko balitz izena eman dutenei emango zaie lehentasuna.

Eskolako orrira itzuli

Pantailen eragina haur eta gazteengan
2025-12-17 19:00 - 19:30
Ikerketen arabera, 10 haurretatik 9k pantaila edo gailuren bat erabili dute beraien bizitzako lehen urtean. Horrek ondorio negatibo izugarriak eragiten ditu haur eta gazteen garapen psikologiko, fisiko eta sozialean. Psikolo eta pediatren elkargoek edo Altxaburua bezalako gurasoen mugimenduek aspalditik ohartarazten ari gaituzte honen inguruan. Hala ere, asko dugu egiteko. Hurrengo saioarekin beste pauso bat eman nahi izan dugu:

Hizlaria(k): Mirene Beriain Rodriguez: Medikuntzan lizentziatua (2004) eta Pediatria Alorrean Espezialista (2009). Lehen Arretan lan egiten du 2010tik. Euskal Herriko Pediatren Elkartean Haur eta Nerabeen eta gailu digitalen inguruko lan taldeko koordinatzailea da.
Gaur egun EHUn tesia egiten hasi berria da pantailen erabilerak haurren osasunean duen eragina aztertzeko helburuarekin.
Hiru semeren ama da eta horrek Altxa Burua mogimentuko partaide izatera bultzatu zuen, hasiera batean ikastetxe eta herri mailan, eta gaur egun, mogimenduaren saretze lanean.

Eman Izena

Eskolaren logistika berezia errazteko helburuarekin izena ematea eskertuko genizuke. Modu berean, saioaren aurreko egunetan email bidez gogorarazpena bidaliko genizuke. Doakoa eta hautazkoa da.
Saioek edukiera mugatua dutenez, aforoa gaindituko balitz izena eman dutenei emango zaie lehentasuna.

Eskolako orrira itzuli

Nortasun digitala eta zibersegurtasuna
2025-11-26 19:00 - 19:30
Globalizatua eta hiper-konektatuta dagoen mundu batean herri baten nortasun digitala sortu, saretu eta sendotzea ezinbestekoa da. Hamarkada bat baino gehiago daukan Puntueus fundazioak interneten euskara eta euskal kultura sustatu eta komunitatea kohesionatzea du helburu. Horrez gain, .eus goi mailako domeinuen zibersegurtasunaz ere arduratzen da, egon litezkeen erasoak aztertu eta erabiltzaileen babesa indartuz. Sakonago ezagutuko dugu beraien lana lehen eskutik:

Hizlaria(k): Lorea Arakistain Aizpiri: Kazetaritzan lizentziaduna eta Enpresa Administrazioko Masterra (MBA) egina. Ingurune digitalak sortzen zituen aukerak erakarrita komunikazio estrategikoaren eta marketinaren arloan egin ditu azken 10 urteak Puntueus Fundazioko marketin eta komunikazio zuzendari gisa.

Eman Izena

Eskolaren logistika berezia errazteko helburuarekin izena ematea eskertuko genizuke. Modu berean, saioaren aurreko egunetan email bidez gogorarazpena bidaliko genizuke. Doakoa eta hautazkoa da.
Saioek edukiera mugatua dutenez, aforoa gaindituko balitz izena eman dutenei emango zaie lehentasuna.

Eskolako orrira itzuli

Fake news aroa?!
2025-10-29 19:00 - 19:30
Informazioaren aroan, infoxikatuta gaudela diote adituek. Egunero irakurtzen ditugu zalantza edo susmoa eragiten diguten berriak, interneten, sare sozialetan zein hedabideetan; baina, ba al dakigu benetako eta gezurretako albisteak bereizten? Kaos eta errebote aro honetan, boteretsu berriek gizartea kontrolatzeko baliabideak eta gerra kulturala nola egiten duten aztertuko dugu.

Hizlaria(k): Julen Orbegozo Terradillos: Publizitate eta Harreman Publikoetan eta Kazetaritzan lizentziatua, Euskal Herriko Unibertsitateko irakaslea da, Gizarte eta Komunikazio Zientzietako Fakultatean. Komunikazio Publikoaren Zuzendaritza, Komunikazioaren Egungo Joerak eta Pertsonen Arteko eta Taldeko Komunikazioa irakasgaietan jardun da azken urteotan. Gureiker taldeko ikerlaria ere bada eta bere ikerketa lerro nagusiak hurrengoak dira: aktibismo digitala, komunikazio politikoa eta desinformazioa. Komunikabide ugaritan kolaborazioak egin ditu, hala nola, EiTBren kate ezberdinetan (Euskadi Irratia, Radio Euskadi, ETB1 eta ETB2), Naiz.eus-en, Berrian, The Conversation-en, Onda Cero-n eta abar.
Unibertsitatean hasi aurretik 10 urte egin zituen arlo profesionalean, komunikazio politikoan aholkulari moduan. Eusko Legebiltzarrean alderdi politiko baten aholkularitza kabinetean lan egiteaz gain, hainbat hauteskunde parte hartu du ikerlari edo aholkulari gisa.

Eman Izena

Eskolaren logistika berezia errazteko helburuarekin izena ematea eskertuko genizuke. Modu berean, saioaren aurreko egunetan email bidez gogorarazpena bidaliko genizuke. Doakoa eta hautazkoa da.
Saioek edukiera mugatua dutenez, aforoa gaindituko balitz izena eman dutenei emango zaie lehentasuna.

Eskolako orrira itzuli

Adimen artifizialaren argi ilunak.
2025-09-24 19:00 - 19:30
AA bezala ezagutzen duguna, ordenagailuek edo makinak gizakion antzeko adimena erakusteko duten gaitasuna da. Jakina da gai honek hari mutur asko uzten dituela solte: produktibitatean duen eragin biderkatzailea, teknologiarekiko kontrol falta, arrakala digitala,… Gai hauek eta askoz gehiago jorratuko ditugu mikrosolasaldi honetan.

Hizlaria: Usue Mori Carrascal: Matematikan lizentziatua (2010), eta EHUko Informatika Fakultateko Intelligent Systems Group (ISG) taldean tesia egina. EHUko Informatika Fakultateko irakasle agregatua eta Adimen Artifiziala graduko koordinatzailea eta irakaslea da.
Adimen Artifizialeko oinarrizko ikerketa egiten du, denboran zehar jasotako datuak aztertuz patroiak, joerak eta iragarpenak egiteko.
Azken urtean, diziplina anitzeko ONDARE ekimena sortu du, arlo ezberdinetako profesionalak eta ikerlariak elkartuz. Helburu nagusiak: etorkizuneko mundu digital eta adimen artifizialaren inguruko hausnarketa, gizartearen onurarako aplikazioen garapena, eta adimen artifizialaren inguruko formakuntza eta dibulgazioa bultzatzea.

Eman Izena

Eskolaren logistika berezia errazteko helburuarekin izena ematea eskertuko genizuke. Modu berean, saioaren aurreko egunetan email bidez gogorarazpena bidaliko genizuke. Doakoa eta hautazkoa da.
Saioek edukiera mugatua dutenez, aforoa gaindituko balitz izena eman dutenei emango zaie lehentasuna..
*Saio guztiak euskaraz izango dira..

Eskolaren orrira itzuli
